**R O M Â N I A** Proiect

**JUDEŢUL MUREŞ (nu produce efecte juridice) \***

**MUNICIPIUL TÂRGU MUREŞ**

**Direcția Fiscală Locală Târgu Mureș**

Nr. 37483 din 20.04.2023  Inițiator,

 PRIMAR,

 Soós Zoltán

**REFERAT DE APROBARE**

**a proiectului de hotărâre privind aprobarea Regulamentului intern al**

**Direcției Fiscale Locale Târgu Mureș**

 Având în vedere că prin H.C.L. nr. 65 din 25 martie 2021, modificată și completată prin H.C.L. nr. 222 din 29.07.2021, a fost aprobată reorganizarea Direcției Impozite și Taxe Locale din cadrul aparatului de specialitate al Primarului Municipiului Târgu Mureș, în Direcția Fiscală Locală Târgu Mureș - instituție publică de interes local cu personalitate juridică, iar prin

 Prin H.C.L. nr. 358/29.09.2022, s-a procedat la modificarea Organigramei, a Statului de funcții și a Regulamentului de organizare și funcționare al Direcției Fiscale Locale Târgu Mureș.

Cu respectarea dispozițiilor art. 242 din Legea nr. 53/2003 - Codul muncii, republicată, cu modificările și completările ulterioare, care reglementează că Regulamentul intern cuprinde cel puţin următoarele categorii de dispoziţii:

 a) reguli privind protecţia, igiena şi securitatea în muncă în cadrul unităţii;

 b) reguli privind respectarea principiului nediscriminării şi al înlăturării oricărei forme de încălcare a demnităţii;

 c) drepturile şi obligaţiile angajatorului şi ale salariaţilor;

 *d) procedura de soluţionare pe cale amiabilă a conflictelor individuale de muncă, a cererilor sau a reclamaţiilor individuale ale salariaţilor;*

 e) reguli concrete privind disciplina muncii în unitate;

 f) abaterile disciplinare şi sancţiunile aplicabile;

 g) reguli referitoare la procedura disciplinară;

 h) modalităţile de aplicare a altor dispoziţii legale sau contractuale specifice;

 i) criteriile şi procedurile de evaluare profesională a salariaţilor.

 *j) reguli referitoare la preaviz;*

 *k) informaţii cu privire la politica generală de formare a salariaţilor, dacă există,*

 a fost elaborat Regulamentul intern al DFL Târgu Mureș, în scopul protejării calității muncii angajaților dar și a calității serviciilor publice prestate cetățenilor.

Toți salariații Direcției Fiscale Locale Târgu Mureș, în raport cu atribuțiile ce le revin, potrivit raporturilor de serviciu/relațiilor de muncă, Statutului, Regulamentului de Organizare și Funcționare al instituției, Statutului funcționarilor publici, Codului Muncii, actelor normative în vigoare, au datoria de a respecta cu strictețe regulile de disciplină stabilite în cadrul instituției, prin prezentul Regulament.

 În temeiul dispozițiilor art. 534^1, art. 374 din OUG nr. 57/2019 privind Codul administrativ, cu modificările și completările ulterioare, coroborate cu art. 241- 246 din Legea nr. 53/2003 - Codul muncii, republicată, cu modificările și completările ulterioare, se propune aprobarea Regulamentului intern al Direcției Fiscale Locale Târgu Mureș.

Director executiv,

 Szövérfi László

**\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 129, art. 139 din O.U.G. nr. 57/2019 privind Codul Administrativ**

 **PROIECT**

 **(**nu produce efecte juridice**)\***

**R O M Â N I A**

**JUDEŢUL MUREŞ**

**CONSILIUL LOCAL AL MUNICIPIULUI TÂRGU MUREŞ**

 **INIȚIATOR,**

 **PRIMAR,**

**Soós Zoltán**

**H O T Ă R Â R E A nr. \_\_\_\_\_\_\_\_**

**din \_\_\_\_\_\_\_\_\_\_\_\_\_**

**privind aprobarea Regulamentului intern al Direcției Fiscale Locale Târgu Mureș**

***Consiliul local al municipiului Târgu Mureş, întrunit în şedinţă ordinară de lucru,***

***Având în vedere:***

 Referatul de aprobare nr. 37483 din 20.04.2023 iniţiat de Primarul Municipiului Târgu Mureș, prin Direcţia Fiscală Locală Târgu Mureș, pentru proiectul de hotărâre privind aprobarea Regulamentului intern al Direcției Fiscale Locale Târgu Mureș;

 Rapoartele compartimentelor de specialitate din cadrul Municipiului Târgu Mureș;

 Raportul Comisiilor de specialitate din cadrul Consiliului local municipal Târgu Mureş;

***În conformitate cu prevederile:***

* art. 370, art.382 lit. a), art. 391, art. 405, art. 407 - 409, art. 518 și art. 539 din OUG nr. 57/2019 privind Codul administrativ, cu modificările și completările ulterioare;
* art. 18, art. 21 din H.G. nr. 250/1992, republicată, privind concediul de odihnă şi alte concedii ale salariaţilor din administraţia publică, din regiile autonome cu specific deosebit şi din unităţile bugetare;
* H.G. nr. 520/2016 privind cerințele minime de securitate și sănătate referitoare la expunerea lucrătorilor la riscuri generate de câmpuri electromagnetice;
* Legea securității și sănătății în muncă nr. 319/2006;
* Legea nr. 31/1991 privind stabilirea duratei timpului de muncă de 8 ore pe zi pentru salariaţii care lucrează în condiţii deosebite – vătămătoare, grele sau periculoase;
* Art. 12-15 din Hotărârea Guvernului nr. 1028/2006, privind cerințele minime de securitate și sănătate în muncă referitoare la utilizarea echipamentelor cu ecran de vizualizare,
* H.C.L. nr. 36 din 7 februarie 2023 privind aprobarea bugetului Unității Administrativ Teritoriale - Municipiul Târgu Mureș pe anul 2023;
* Legii nr. 53/2003 - Codul muncii, republicată, cu modificările și completările ulterioare;
* Legea nr. 153/2017 privind salarizarea personalului plătit din fonduri publice;
* art. 129 alin. (1) și (2) lit. a), alin. (3) lit. c), art. 139 alin. (1), art. 196 alin. (1) lit. a), şi ale art. 243, alin. (1), lit. a) din OUG nr. 57/2019 privind Codul administrativ, cu modificările și completările ulterioare;

**H o t ă r ă ş t e**:

 **Art. 1** Se aprobă Regulamentul intern al Direcției Fiscale Locale Târgu Mureș, conform Anexei 1 care face parte integrantă din prezenta hotărâre.

 **Art. 2** Cu aducerea la îndeplinire a prezentei hotărâri se încredinţează Direcția Fiscală Locală Târgu Mureş;

**Art. 3** În conformitate cu prevederile art. 252, alin. 1, lit. c și ale art. 255 din O.U.G. nr. 57/2019 privind Codul Administrativ precum și ale art. 3, alin. 1 din Legea nr. 554/2004, privind contenciosul administrativ, prezenta Hotărâre se înaintează Prefectului Judeţului Mureş pentru exercitarea controlului de legalitate.

**Art. 4** Prezenta hotărâre se comunică:

* Primarului municipiului Târgu Mureş
* Direcției Fiscale Locale Târgu Mureş

**Viză de legalitate,**

**Secretar general al Municipiului Târgu Mureș,**

**Bordi Kinga**

**\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 129, art. 139 din O.U.G. nr. 57/2019 privind Codul Administrativ**